Monte Perdido

Monte Perdido edo Mont Perdito mendia (aragoieraz Mont Perdito, frantsesez Mont Perdu) Erdialdeko Pirinioetako hirugarren gailurrik garaiena da, 3.355 metrorekin. Mont Perdito Tres Serols mendigunean kokaturik dago, Cilindro (3.328 m) eta Pico Añisclo (3.254 m) mendiekin batera.

Ordesako haranean, Huescako probintzian (Aragoi), kokaturiko mendi hau, Europako mendigune kalkareo garaiena da. Monte Perdidoko mendigunearen bi aldeak (bai espainiarra, eta bai frantsesa) babesturiko eremuak dira, Espainiako aldea Ordesako parke nazionalean dago, eta Frantziako aldea Parc National des Pyrénéeseko parke nazionalean.

Lehen igoera erregistratuta 1802an izan zen, Louis Ramond de Carbonièresen eskutik.

Mendizaleen artean, oso gailur ezaguna da, bai gailur nahiko erraza delako, eta bai igotzeko zeharkatu behar diren haranen ikusgarritasunarengatik.

Igotzeko bideak 
 Ordesatik (bide arrunta).
 Serradetseko aterpetik.
 Tucarroyako aterpetik.
 Eskailerak.
 Iparreko paretatik.

Monte Perdidoko Glaziarra 

Monte Perdidoko ipar aldean kokatzen da Pirinioetako azken glaziarretako bat. Bi mailatan banaturik dago eta 2700 eta 3200 metrotako garaieran kokatzen da.

Pirinioetako beste glaziarrak bezala, desagertzeko bidean dago, glaziarraren bolumen eta azalera urtez urte murriztuz doaz eta.

Erreferentziak

Ikus, gainera 

 Ordesa eta Perdidoko Parke Nazionala
 Pirinioetako hirumilakoen zerrenda

Kanpo estekak 
  Monte Perdido Mundu Ondarearen webgunea
  Pirinio-Monte Perdidoko fitxa UNESCOko webgunean

Pirinioetako 3000ko gailurrak
Aragoiko Pirinioetako mendiak
Sobrarbe
Gizateriaren Ondarea Espainian
Gizateriaren Ondarea Frantzian